text: Sæl aflivet efter flere redningsforsøg
  03 januar 2017 kl. 05.44
  Sælen, der mandag var på besøg i et boligområde i Horsens, vendte tilbage efter flere redningsforsøg. Nu er den aflivet.
  Mandag aften ved 23-tiden måtte den omvandrende sæl ved Horsens lade livet. Efter to forsøg på at genudsætte den, dukkede den op for tredje gang det samme sted. Politiet besluttede herefter at aflive den. 
  - Både Naturstyrelsen og Fiskerifartsmuseet i Esbjerg rådede os til at aflive den, siger vagtchef ved Sydøstjyllands Politi, Kenneth Ravnholt, til TV SYD.
  Eksperterne var enige om, at sælen søgte mod land for at dø, så der var ikke meget andet at gøre.
  - Den var helt afkræftet til sidst, siger Kenneth Ravnholt.
  Naturstyrelsen sendte en vildtkonsulent, der aflivede sælen på stedet.
  
  
  